Helsingin Toverit

Helsingin Toverit (lyh. HT) oli helsinkiläinen vuonna 1916 perustettu urheiluseura, jonka toiminta-aluetta olivat erityisesti Vallilan ja Hermannin kaupunginosat. Seuran perustivat Helsingin NMKY:stä irtaantuneet urheilijat. HT tunnettiin parhaiten yleisurheilusta sekä jalkapallosta, joiden ohella seuralla oli toimintaa muun muassa jääkiekossa, pesäpallossa, nyrkkeilyssä, suunnistuksessa sekä hiihtolajeissa. HT:n toiminta loppui 1970-luvulla.

Jalkapallossa HT voitti SM-kultaa vuonna 1942 sekä SM-pronssia 1934, 1935 ja 1939. Seura oli myös yksi Suomen Palloliiton Helsingin piirin perustajajäsenistä vuonna 1924. Vuonna 1942 saavutetun mestaruuden jälkeen HT:n jalkapallotoiminta laamaantui lähes kokonaan, kun osa seuran pelaajista perusti Kallion Palloseuran. Yleisurheilussa Tovereita edustivat muun muassa olympiamitalistit Volmari Iso-Hollo, Ville Ritola, Toivo Loukola, Eino Purje ja Antero Kivi.

Pesäpallossa HT osallistui SM-sarjaan vuodesta 1923 lähtien muutaman kerran, ja jääkiekossa seura pelasi Maakuntasarjassa. 1950- ja 1960-luvulla  HT toimi aktiivisesti mäkihypyn junioriseurana Helsingin alueella.

Kirjallisuutta

Lähteet

Entiset helsinkiläiset urheiluseurat
Entiset suomalaiset yleisurheiluseurat
Entiset suomalaiset jalkapalloseurat‎
Entiset suomalaiset jääkiekkoseurat‎
Entiset pesäpalloseurat
Vuonna 1916 perustetut urheiluseurat